อยากทราบว่าเป็นอะไร เพราะเวลาไอหรือจาม หรือกระทบกระเทือน ก็จะรู้สึกว่าปวดจี๊ดดเข้าไปในหัว เหมือนปวดๆชาๆ พออยู่นิ่งๆแล้วมันค่อยๆหายไป จะเป็นหลังจากที่มีอาการปวดหัวปกติ ทานยาบาคามอลได้สองวัน มันจะรู้สึกหนักๆหัว เพลียๆ เกี่ยวมั้ยว่าปกติ ทำงานหน้าคอมตลอด ท่านั่ง หรือเวลานอนอาจจะมีบ้างที่ผิดท่าไป หรือความเครียดต่างๆ
สวัสดีค่ะ อาการปวดศีรษะดังกล่าวมานั้น อาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หรือการขยับกล้ามเนื้อบริเวณศีรษะจากการไอจามมากๆ-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตาโดยเฉพาะการอยู่หน้าจอคอมพิวเตอร์นานๆ รับประทานยาแก้ปวด ยาแก้อักเสบที่ไม่ใช่สเตียรอยด์ ลดการเล่นมือถือ หากปวดที่บริเวณคอ ควรฝึกยืดเหยียดกล้ามเนื้อที่คอร่วมด้วยสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์